

**WP3**

**Kartice sa scenarijima**



**Scenarij 1: Uvod u programiranje**

**Aktivnost**: Učenici dobivaju poglavlje iz udžbenika koje govori o različitim tipovima podataka (cijeli brojevi, *stringovi*). Nakon čitanja, ispunjavaju radni list s pitanjima višestrukog izbora kojima definiraju svaki tip podataka i prepoznaju primjere. Za domaću zadaću pišu kratke definicije svakog tipa podataka svojim riječima.

**Razmislimo**: Koji aspekti autentičnog učenja ovdje nedostaju? Kako bi se ovaj scenarij mogao učiniti zanimljivijim i relevantnijim?

**Scenarij 2: Web razvoj**

**Aktivnost**: Učenici trebaju izraditi osobnu portfelj-stranicu. Učitelj im daje detaljne upute korak po korak o strukturi, dizajnerskim elementima i potrebnoj sintaksi koda. Učenici prate upute i izrađuju svoje stranice, koje se potom ocjenjuju prema usklađenosti s danim specifikacijama.

**Razmislimo**: Koji principi autentičnog učenja su barem djelomično prisutni? Kako bi se zadatak mogao učiniti još autentičnijim i zanimljivijim?

**Scenarij 3: Upravljanje bazama podataka**

**Aktivnost**: Učitelj predaje o konceptima normalizacije baza podataka. Zatim učenici rješavaju niz zadataka iz radnog listića koji se odnose na denormalizaciju, primjenjujući pravila za razlaganje tablica. Njihovo se razumijevanje procjenjuje kvizom sličnih zadataka denormalizacije.

**Razmislimo**: Koji bi se kontekst iz stvarnog svijeta mogao uvesti kako bi učenje bilo smislenije? Kako bi učenici mogli aktivno primijeniti te koncepte?

**Scenarij 4: Kibernetička sigurnost**

**Aktivnost**: Učenici uče o uobičajenim vrstama kibernetičkih napada (npr. *phishing*, zlonamjerni softver). Potom trebaju napisati esej u kojem opisuju tri različite metode napada, objašnjavajući kako funkcioniraju i kako se pojedinci mogu zaštititi. Eseji se ocjenjuju prema točnosti i potpunosti.

**Razmislimo**: Kako bi se učenici mogli aktivnije uključiti u ovu temu osim pisanjem eseja? Koja bi se stvarna iskustva ili simulacije mogle uključiti?